Artemi Troitski

Artemi Kivovitš Troitski (ka Artjom Troitski; vene keeles Артемий Кивович Троицкий; sündinud 16. juunil 1955 Jaroslavlis) on Venemaa ajakirjanik, muusikakriitik ja pedagoog.

Ta on õpetanud muusikaajakirjandust Moskva Riiklikus Ülikoolis. 

2014. aasta suvel teatas Troitski, et Helsingi Ülikool ning Tallinna Ülikooli Balti Filmi- ja Meediakool pakkusid talle alates sügisest õppejõutööd. 2014. aastast elab ta Tallinnas.

Artemi Troitski oli 2008. aastal Venemaa muusikaauhinna Stepihunt üks asutajaid.

Troitski osales 2014. aasta augustis Paides toimunud Arvamusfestivalil, kus ta esines venekeelses arutelus "Venelaste uus põlvkond Venemaa ja lääne vahel". Oma muljeid festivali ja väikelinna Paide kohta avaldas ta Läti venekeelses meediaväljaandes Delfi (rus.delfi.lv).

Tunnustus
2011 – Tampere muusikaauhind (võtmerolli eest vene 1980. aastate alternatiivroki edendamisel)

Viited

Välislingid

Troitski: võimude reaktsioon Pussy Rioti esinemisele oli ebaadekvaatne, ERR, 3. aprill 2012
Kaspar Käänik, Vene rokikriitik Artjom Troitski: endise nõukogude territooriumi põnevaim muusikaskene eksisteerib just Eestis, Õhtuleht, 2. aprill 2013
Teet Korsten, Intervjuu Artemi Troitskiga "Vene ühiskond polegi kunagi hirmu alt vabanenud", Põhjarannik, 9. aprill 2014
Teet Korsten, "Totaalset pimedust hajutavaid nõelu otsimas", Põhjarannik, 23. juuli 2016
Mihhail Trunin, Äge ja iseäralik, Sirp, 12. mai 2017
Troitski: Eestis valitseb segregatsioon nagu Lõuna-Aafrika Vabariigis, ERR, 19. september 2018

Kategooria:Venemaa ajakirjanikud
Kategooria:Venemaa pedagoogid
Kategooria:Venemaa kriitikud
Kategooria:Eesti ajakirjanikud
Kategooria:Eesti muusikakriitikud
Kategooria:Eesti venelased
Kategooria:Sündinud 1955